OpenLLM-France/wikimedia huggingface dataset:
# Charles C. Conley

Charles Cameron Conley (26 de setembre de 1933- 20 de novembre de 1984) va ser un matemàtic estatunidenc que va treballar en els sistemes dinàmics.
Charles C. Conley no s'ha de confondre amb el matemàtic Charles H. Conley (professor de la Universitat de North Texas a Denton).

## Vida

Charles C. Conley va néixer a Royal Oak, Michigan. Es va doctorar el 1962 sota la supervisió de Jürgen Moser a l'Institut de Tecnologia de Massachusetts (on també va ser instructor de Moore) (On some long periodic solutions of the plane restricted three body problem). Va ser professor a la Universitat of Wisconsin a Madison. Entre els seus estudiants de doctorat figuren Konstantin Mischaikow i Richard McGehee. El 1970 va ser convidat ponent al Congrés Internacional de Matemàtics a Niça (On the continuation of invariant sets of a flow).

## Obra

Les seves principals contribucions han estat:
* "Teoria de l'índex de Conley"
Conley va desenvolupar una teoria que porta el seu nom: Índex topològic dels sistemes dinàmics. Es fa servir la teoria de Morse i va ser un punt de partida per al desenvolupament de l'homologia de Floer.
* "Teorema de Conley-Zehnder".
Amb Eduard Zehnder va demostrar el 1983 la conjectura d'Arnold de la geometria simplèctica de torus de dimensió arbitrària ("teorema de Conley-Zehnder").

## Obres

* Conley Isolated invariant sets and the Morse index, CBMS Regional Conference Series in Mathematics, 38. American Mathematical Society, Providence, R.I., 1978
* Conley, Zehnder The Birkhoff-Lewis fixed point theorem and a conjecture of V.I.Arnold, Inventiones Mathematicae, Band 73, 1983, S. 33-49
* Conley, Zehnder Morse type index theory for flows and periodic solutions for Hamiltonian systems, Communications in Pure and Applied Mathematics, Band 37, 1984, S. 207-253

## Bibliografia

* Nachruf von McGehee, Ergodic theory and dynamical systems, Band 8, 1988
* M. R. Herman, Richard McGehee, Eduard Zehnder (Herausgeber): Charles Conley Memorial, Cambridge University Press 1988

## Referències

* ↑ Mathematics Genealogy Project
* ↑ Konstantin Mischaikow The Conley Index Theory, Banach Center Publications, pdf. La teoria continua Conley, Robert Easton Isolated invariant sets and isolating blocks, Transactions AMS, Band 158, 1971, S.35-61, zurück.

## Enllaços externs

* Foto Arxivat 2013-12-13 a Wayback Machine.
# Pleurosicya bilobata

Pleurosicya bilobata és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 3 cm de longitud total.

## Distribució geogràfica

Es troba des de l'Índia fins a les Moluques i les Illes Ryukyu.

## Referències

* ↑ Weber M. 1913. Die Fische der Siboga-Expedition. E. J. Brill, Leiden. Fische Siboga Exped. . i-xii + 1-710.
* ↑ BioLib (anglès)
* 1 2 FishBase (anglès)
* ↑ Kuiter, R.H. i T. Tonozuka 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623 - 893.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Myers, R.F. 1991. Micronesian reef fishes. Second Ed. Coral Graphics, Barrigada, Guam. 298 p.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Can Companys de Baix

Can Companys de Baix és una masia de la Roca del Vallès (Vallès Oriental) protegida com a Bé Cultural d'Interès Local.

## Descripció

Edifici de tipologia clàssica, de planta rectangular amb tres plantes i tres crugies. La coberta és a dues vessants amb el carener perpendicular a la façana. La tercera planta és només a la crugia central. Les finestres de la façana principal i les dues laterals són emmarcades amb pedra granítica. Manté el pati tancat. Adossat a la façana de tramuntana hi ha un edifici més modern del segle xix o XX. D'aquest moment també, sembla, que sigui la torre que sobresurt respecte de la coberta. Els murs són revestits amb un arrebossat llis.

## Història

En el fogatge de l'any 1553 ja existeix un "Company devall", tot i que, per la tipologia de les finestres hem de datar l'edifici al segle xvii. L'edifici adossat a tramuntana és una construcció de final del segle xix o principi del XX.

## Referències

* 1 2 «Can Companys de Baix». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 octubre 2017].
# Jet-set

La jet-set és una classe social de gent amb diners, bones relacions i properes al poder. El terme prové del periodista Igor Cassini i fa referència als viatges freqüents en avió d'aquest col·lectiu per assistir a trobades, festes i altres esdeveniments socials en un transport aleshores de preu elevat (anys 50). Els membres d'aquest grup tendeixen a l'endogàmia i sovint ocupen la premsa del cor o premsa rosa. En formen part els actors, els esportistes d'elit, persones de gran fama al món de l'espectacle i alguns milionaris. Va substituir un concepte, anàleg, el de la societat de cafè, que descrivia un col·lectiu similar de finals del segle xix i principis del segle xx.

## Referències

* ↑ Beebe, Lucius (1967). Charles Clegg and Duncan Emrich (eds.).The Lucius Beebe Reader. New York: Doubleday & Company
# Agent de missatges

Agent de missatges (en anglès message Broker), en ciències de la computació, és un mòdul de programari intermedi que tradueix els missatges del protocol de l'emissor a missatges del protocol del receptor. Els brokers apareixen quan hi ha xarxes de comunicació amb intercanvi de missatges.

## Característiques

El propòsit del broker és el de rebre els missatges entrants des de les aplicacions i realitzar determinades accions. Alguns exemples d'accions que realitzen els brokers :
* Encaminar missatges a una o méss adreces diferents.
* Transformar missatges a una representació alternativa.
* Realitzar una agregació de missatges, descompondre missatges en diversos missatges o components, reenviant-los a les seves destinació.
* Interactuar amb un depòsit extero per a augmentar un missatge o emmagatzemar-lo.
* Invocar un servei Web per a consultar dades.
* Respondre a events o errors.
* Proveir un ruta dels missatges basada en el seu contingut.

## Llistat d'agents de missatges

| Nom del Broker | Codi obert |
| Apache ActiveMQ | Sí |
| Apache Kafka | Sí |
| Apache Qpid | Sí |
| Celery (software) | Sí |
| Cloverleaf | No |
| Comverse Message Broker | No |
| Enduro/X | Sí |
| Sybase | No |
| Fuse Message Broker | Sí |
| Gearman | Sí |
| HornetQ | Sí |
| IBM Integration Bus | No |
| IBM Message Queues | No |
| JBoss Messaging | Sí |
| JORAM | Sí |
| Microsoft Azure|Microsoft Azure Service Bus | No |
| Microsoft BizTalk Server | No |
| Mosquitto | Sí |
| NATS Messaging | Sí |
| Open Message Queue | Sí |
| Oracle Message Broker | Sí |
| QDB | Sí |
| RabbitMQ | Sí |
| Redis | Sí |
| SAP PI | No |
| Solace Systems | No |
| Spread Toolkit | Sí |
| Tarantool | Sí |
| WSO2 | Sí |

## Vegeu també

* Patró arquitectònic (informàtica) (Architectural pattern)

## Referències

* ↑ «What is message broker? - Definition from WhatIs.com» (en anglès). WhatIs.com, 28-06-2017.
* ↑ «Message Broker». Drupal.org, 09-10-2012.
* ↑ «RabbitMQ: Understanding Message Broker» (en anglès). 3Pillar Global, 07-01-2015. Arxivat de l'original el 2016-11-02 [Consulta: 28 juny 2017].
# Charles Cagniard de la Tour

Charles Cagniard de la Tour (31 de març de 1777 - 5 de juliol de 1859) va ser un científic i enginyer francès.

## Biografia

Charles Cagniard nasqué a París, assistí a l'École Polytechnique obtenint el títol d'ingénieurs géographic. Va ser fet baró el 1818. Morí a París.

## Recerca

Va fer nombrosos invents incloent la cagniardelle, una màquina de bufar que era un cargol d'Arquimedes posada obliqua en un dipòsit d'aigua.
Millorà la sirena en la qual el nombre de vibracions es correspon amb el so.
El 1822, descobrí el punt crític termodinàmic d'una substància experimentant amb una bala de pedernal dins un canó.

## Referències

* B. Berche, M. Henkel and R. Kenna, "Critical Phenomena: 150 Years since Cagniard de la Tour", Journal of Physical Studies 13 (2009) 3201 (http://de.arxiv.org/abs/0905.1886%5BEnllaç+no+actiu%5D)
* B. Berche, M. Henkel and R. Kenna, "Fenomenos Criticos: 150 Anos desde Cagniard de la Tour", Revista Brasileira de Ensino de Fisica 31 (2009) 2602
# Plaça del Manège

La Plaça del Manège és un lloc del centre històric de Moscou, prop de la Plaça Roja i el Jardí d'Alexander, parets oposades del Kremlin, que deu el seu nom al Manège de Moscou. Va ser creada durant la reconstrucció duta a terme després del gran incendi de 1812, ocupant el lloc de la vella Moïsseïevskaïa i part dels carrers inferiors que condueixen al Kremlin, (els carrers Bolshaya Nikitskaya Mokhovaya o Tverskaya, etc.), el Manège va ser completament reconstruït a la dècada de 1930.
La Plaça del Manège es va anomenar Plaça del Cinquantenari de la Revolució d'Octubre des de 1967 a 1990, a la dècada de 1990 s'hi va construir un gran centre comercial subterrani, amb una cúpula de vidre coronada per una estàtua de Sant Jordi, patró de la ciutat, que atrau a grans multituds.
La plaça ha estat equipada amb fonts i terrasses, inclosa la part oriental que va cap als murs del Kremlin, que és únicament per a vianants. Les fonts estan adornades amb estàtues de Zurab Tsereteli il·lustrant els contes de Krylov, el "La Fontaine" de Rússia. El desembre de 2010, milers de joves aficionats al futbol (amb alguns que donaven suport a consignes nacionalistes) van celebrar una manifestació a Manezhnaya que es va tornar violenta, originant disturbis locals amb violència per motius ètnics que es va estendre per Moscou i a tot el país.

## Vegeu també

* Manège de Moscou

## Galeria

* La reconstrucció d'una part del lloc el 2000
* Frontal i lateral del Manège
* Cúpula de vidre coronada per una estàtua de sant Jordi, patró de Moscou, amb el Manège al fons (costat oest)
* Vista del State Duma (costat nord)
* Vista del Hotel Moskva (costat est)
* Vista del Alexander Garden (costat sud)

## Referències

* ↑ Clashes with police over football fan killing — RT News
* ↑ Police arrest 1300 in wake of ethnic clashes in Moscow — RT News
* ↑ BBC News - Russian ethnic riots: Hundreds arrested in Moscow
# Bois-de-Champ

Bois-de-Champ és un municipi francès, situat al departament dels Vosges i a la regió del Gran Est. L'any 2007 tenia 111 habitants.

## Demografia
### Població

El 2007 la població de fet de Bois-de-Champ era de 111 persones. Hi havia 40 famílies, de les quals 12 eren unipersonals (4 homes vivint sols i 8 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 65 habitatges, 42 eren l'habitatge principal de la família, 17 eren segones residències i 6 estaven desocupats. 55 eren cases i 10 eren apartaments. Dels 42 habitatges principals, 31 estaven ocupats pels seus propietaris i 11 estaven llogats i ocupats pels llogaters; 1 tenia dues cambres, 8 en tenien tres, 9 en tenien quatre i 25 en tenien cinc o més. 32 habitatges disposaven pel capbaix d'una plaça de pàrquing. A 15 habitatges hi havia un automòbil i a 26 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bois-de-Champ el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 4 |
| 4 | 55 a 59 | 4 |
| 12 | 50 a 54 | 4 |
| 8 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 0 | 30 a 34 | 4 |
| 8 | 25 a 29 | 0 |
| 0 | 20 a 24 | 4 |
| 12 | 15 a 19 | 4 |
| 12 | 10 a 14 | 4 |
| 4 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 79 persones, 51 eren actives i 28 eren inactives. De les 51 persones actives 41 estaven ocupades (26 homes i 15 dones) i 10 estaven aturades (10 dones i 10 dones). De les 28 persones inactives 9 estaven jubilades, 9 estaven estudiant i 10 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una entitat de l'administració pública.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Bois-de-Champ a l'INSEE.
* Évolution et structure de la population Fitxa amb el detall de dades de Bois-de-Champ a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Núria Bendicho Giró

Núria Bendicho Giró (Barcelona, 1995) és una escriptora catalana. Es va llicenciar en filosofia. El 2020 es va presentar al Premi Anagrama amb un text que no va guanyar, però que el jurat va "recomanar-ne la publicació". El 2021 va publicar finalment Terres mortes, la seva primera novel·la, a Editorial Anagrama, que va ser nominada com a finalista al XXII Premi Llibreter de Literatura catalana i nominada també al Premi Òmnium a la millor novel·la de l'any. L'obra ha sigut descrita com un drama rural extrem, amb aires de Rodoreda, Faulkner, Víctor Català i /o Bernhard. El títol fa referència a Terra baixa, d'Àngel Guimerà.

## Referències

* ↑ «Quan no tens cor no se’t pot trencar res». Núvol, 11-03-2021. [Consulta: 29 abril 2021].
* ↑ «Núria Bendicho Giró, nominada per al XXII Premi Llibreter de Literatura Catalana». [Consulta: 29 abril 2021].
* ↑ Bombí-Vilaseca, Francesc. «Òmnium fa públics els nou finalistes al seu premi a la millor novel·la de l’any» (en castellà). La Vanguardia, 11-11-2021. [Consulta: 15 novembre 2021].
* ↑ «Núria Bendicho debuta con un drama rural extremo» (en castellà), 16-02-2021. [Consulta: 29 abril 2021].
* ↑ Camps, Magí. «Núria Bendicho debuta con un drama rural extremo» (en castellà). La Vanguardia, 16-02-2021. [Consulta: 29 abril 2021].
# Jet (grup de música)

Jet és un conjunt de rock de Melbourne, Austràlia, amb l'àlbum de debut Get Born (2003) dels quals, ha venut més de 2,5 milions de còpies arreu del món. El conjunt ha rebut influències de grups com The Beatles, The Sex Pistols, The Kinks, AC/DC, Oasis i The Rolling Stones. El 3 d'octubre del 2006 trauen a la venda el seu segon treball Shine on.

## Membres

* Nic Cester – guitarra i veu principal
* Chris Cester – bateria i veu secundària
* Cameron Muncey – guitarra i veu secundària
* Mark Wilson – baix

## Discografia
### Àlbums d'estudi

* Get Born: 7 d'octubre del 2003. #26 EUA, #14 Regne Unit, #1 Austràlia (8X Platinum)
* Shine On: 2 d'octubre del 2006.

### Recopilacions

* Rare Tracks (2004)

### EPs

* Dirty Sweet (2003)

### Singles

| Any | Cançó | Aus | UK | US | US Main Rock | US Mod Rock | Can | Album |
| 2003 | "Are You Gonna Be My Girl" | 20 | 16 | 29 | - | 3 | - | Get Born |
| 2003 | "Rollover DJ" | 31 | 34 | - | 14 | 14 | - | Get Born |
| 2004 | "Look What You've Done" | 14 | 28 | 37 | 33 | 3 | 22 | Get Born |
| 2004 | "Cold Hard Bitch" | 33 | 34 | 55 | 1 | 1 | - | Get Born |
| 2004 | "Get Me Outta Here" | - | 37 | - | - | - | - | Get Born |
| 2006 | "Put Your Money Where Your Mouth Is" | - | - | - | - | 10 | - | Shine On |

## Enllaços externs

* Jet - Lloc web oficial
Viccionari
# Kathleen McNerney

Kathleen McNerney és una professora, crítica literària i traductora nascuda a Albuquerque, Nou Mèxic (Estats Units).
És professora emèrita d'estudis hispànics i estudis de dones a la Universitat de West Virginia. Les seves publicacions inclouen literatura llatinoamericana, castellana i francesa, però la majoria se centren en les escriptores catalanes. Coeditora de Double Minorities of Spain (MLA, 1994), també ha editat col·leccions d'articles sobre Mercè Rodoreda i ha compilat una bibliografia crítica de Rodoreda. Ha traduït quatre novel·les i moltes històries, assaigs i poemes. Acaba d'enllestir una traducció d'històries i un monòleg de Caterina Albert, que publicarà la MLA (Modern Language Association). El 1990 va rebre el Premi Internacional Catalònia de l'Institut d'Estudis Catalans per la seva recerca sobre la literatura catalana del XV.

## Referències

* ↑ «Kathleen McNerney | Faber Residency» (en anglès). Arxivat de l'original el 2019-09-02. [Consulta: 2 setembre 2019].
* ↑ «Kathleen McNerney» (en anglès). [Consulta: 2 setembre 2019].
# Tractat de Blois

Tractat de Blois té aquests significats:
* Tractat de Blois (1504), pel qual es pactà el matrimoni de Carles d'Habsburg amb Clàudia de França
* Tractat de Blois (1505), pel qual es concretà el matrimoni de Ferran el Catòlic amb Germana de Foix
* Tractat de Blois (1509), pel qual Ferran el Catòlic es va comprometre a ajudar a l'emperador Maxilimilià d'Habsburg en la seva campanya a Itàlia
* Tractat de Blois (1512), pel qual es respectava la neutralitat del Regne de Navarra
* Tractat de Blois (1572), aliança entre Elisabet I d'Anglaterra i Caterina de Mèdici
# Charles Sheeler

Charles Sheeler Rettew, Jr (16 de juliol de 1883 - 7 de maig de 1965) va ser un pintor i fotògraf comercial estatunidenc. És reconegut com un dels fundadors de la Nova Visió i un dels mestre fotògrafs del segle 20.

## Obres destacades
### Pel·lícules

* 1920 - Manhatta (amb Paul Strand)

### Fotografies

* 1917 Doylestown House: Stairs from Below (Metropolitan Museum of Art)
* 1927 Criss-Crossed Conveyors, River Rouge Plant, Ford Motor Company (Metropolitan Museum of Art)

## Exposicions rellevants

* "Charles Sheeler: Paintings, Drawings, Photographs" - Museum of Modern Art, New York, 1939.
* "Paintings by Charles Sheeler" - Dayton Art Institute, Dayton, Ohio, 1944.
* "Charles Sheeler: A Retrospective Exhibition" - Art Galleries, University of California at Los Angeles, 1954. Mostrada el 1955 al M. H. de Young Memorial Museum, San Francisco; Fine Arts Gallery of San Diego; i Fort Worth Art Center, Fort Worth, Texas; Pennsylvania Academy of the Fine Arts, Philadelphia; Munson-Williams Proctor Institute, Utica, New York.
* "Charles Sheeler Retrospective Exhibition" - Allentown Art Museum, Allentown, Pennsylvania, 1961.
* "Charles Sheeler" - National Collection of Fine Arts, Washington, 1968.
* "Charles Sheeler: Across Media" - National Gallery of Art, Washington, 2006.
* "The Photography of Charles Sheeler" - Museum of Fine Arts, Boston. 2003.

## Referències

* ↑ «Manhatta, a film by Charles Sheeler and Paul Strand». Arxivat de l'original el 2011-08-05. [Consulta: 4 desembre 2012].
* ↑ Doylestown House: Stairs from Below
* ↑ Criss-Crossed Conveyors, River Rouge Plant, Ford Motor Company
* 1 2 3 4 5 The American Collections. Columbus Museum of Art, 1988, p. 198. ISBN 0-8109-1811-0.
* ↑ «NGA - Charles Sheeler: Across Media (5/2006)». National Gallery of Art. Arxivat de l'original el 9 de maig 2011. [Consulta: 19 setembre 2011].
* ↑ «The Photography of Charles Sheeler». Metropolitan Museum of Art. [Consulta: 19 setembre 2011].

## Bibliografia

* Brock, Charles. Charles Sheeler: Across Media. Washington, D.C.: National Gallery of Art, in association with University of California Press, Berkeley, 2006. ISBN 978-0-520-24872-4. .
* Friedman, Martin. Charles Sheeler. Nova York: Watson/Guptill Publications, 1975. .
* Harnsberger, R. Scott. Ten Precisionist Artists: Annotated Bibliographies. Westport: Greenwood Press, 1992. ISBN 978-0-313-27664-4. .
* Lucic, Karen. Charles Sheeler and the Cult of the Machine. Cambridge: Harvard University Press, 1991. ISBN 978-0-674-11111-0. .
* Rawlinson, Mark. Charles Sheeler: Modernism, Precisionism and the Borders of Abstraction. Londres: IB Tauris, 2008. ISBN 978-1-85043-902-8. .
# Ciutat Jardí - Les Valls

Ciutat Jardí és un barri residencial situat als afores de la ciutat de Lleida, a prop de la A-22. El barri està compost majoritàriament per cases unifamiliars, i a l'avinguda de Ciutat Jardí, la via principal del barri, per blocs plurifamiliars de baixa densitat. Inclou el Centre de Fauna de Vallcalent, el Parc de Bombers, l'Escola Tècnica Superior d'Enginyeria Agrària, el Centre Penitenciari de Ponent i l'Arborètum Dr. Pius Font i Quer.
Segons dades de l'Agència Estatal de l'Administració Tributària basant-se en una estadística feta el 2021, era el segon barri més ric de tot l'Estat amb 102.360 € de renda bruta anual per capita, després del barri madrileny de la Moraleja, amb 190.949 € anuals, i per davant del Pla de Remei amb 100.317 € anuals, a la ciutat de València.
Té el terme repartit entre les partides de Vallcalent, Fontanet lo Curt i Alpicat i limita amb:
| Partida d'Alpicat | Barri Vila Montcada - Ciutat Jardí | |
| Partida de Fontanet lo Curt | | Barri del Camp d'Esports |
| | Partida de Vallcalent | Barri del Joc de la Bola |

## Referències

* ↑ «El creixement i l’evolució de Ciutat Jardí genera noves necessitats pel veïnat del barri». Lleida Ràdio, 29-07-2022. [Consulta: 4 setembre 2022].
* ↑ Barluenga, Miguel. «Huesca-Lleida: la autovía de nunca acabar» (en castellà), 24-04-2023. [Consulta: 12 octubre 2023].
* ↑ Quintana Pérez, Carme. «Ciutat Jardí: el barri de moda de la capital del Segrià». La Mañana, 12-07-2021. [Consulta: 4 setembre 2022].
* ↑ «Ciutat Jardí, a Lleida, és el segon barri més ric de tot l'Estat». 324cat, 11-10-2023. [Consulta: 12 octubre 2023].

## Enllaços externs

* Mapa general de Lleida. Seleccioneu Barris dins de Límits Administratius Arxivat 2011-07-20 a Wayback Machine.
# Botafora

En velers amb arbre de mitjana situat molt a popa, el botafora és una perxa que sobresurt per la popa i permet caçar l'escota amb un angle adequat. En aquest sentit, el botafora és una mena de botaló de popa.
Un cas concret de botafora (“caza-escota” en castellà) d’una barca de mitjana famosa (“falucho guardacostas Plutón”) fou esmentat pel seu capità: Riudavets i Tudury, traductor d’una obra de construcció de veles i que el va afegir a la traducció.

## Referències

* ↑ DCVB: Botafora.
* ↑ Esteban, J.H.. Escritos recobrados. J. Herrero, 2007, p. 52. ISBN 978-84-612-1079-4.
* ↑ «botafora - Cercaterm».
* ↑ de Navarrete, M.F.. Diccionario marítimo español (en castellà). Imprenta real, 1831, p. 1-PA152-IA1.
* ↑ Kipping, R.; Tudury, P.R.. Elementos de construccion de velas: Hauptbd (en castellà). Imp. de T.Fortanet, 1860, p. 332.

## Vegeu també

* Pal (nàutica)
* Obenc
# Can Pubill (Ogassa)

Can Pubill és una masia del municipi d'Ogassa (Ripollès) inclosa en l'Inventari del Patrimoni Arquitectònic de Catalunya.

## Descripció

Aquesta edificació formada per l'habitatge i la pallissa, s'obre tota a migdia i sud i es tanca totalment pel seu cantó nord. Avui dia malauradament es troba en vies de remodelació com a segona residència, el que comporta una sèrie de solucions no adients al territori i la inclusió d'elements de dubtosa harmonia amb el conjunt. El Pubill, Can Martí, el Duran, el Roget i Can Picola formen el veïnat de Sant Martí de Surroca.

## Referències

* 1 2 «Can Pubill». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].